text: Ulovligt fyrværkerilager beslaglagt af politiet
  24 december 2018 kl. 11.13
  Et ulovligt fyrværkerlager med næsten 800 kilo krudt er søndag blevet beslaglagt af politiet på en gård ved Brædstrup.
  På en gård på Hårupvej ved Brædstrup nær Horsens har Sydøstjyllands Politi søndag beslaglagt otte til ni paller professionelt fyrværkeri.
  Stig Simonsen, vagtchef, Syd- og Sønderjyllands Politi: "Vi finder blandt andet 1000 kanonslag og i alt fyrværkeri med krudtvægt på omkring 800 kilo."
  - Vi finder blandt andet 1000 kanonslag og i alt fyrværkeri med krudtvægt på omkring 800 kilo, fortæller vagtchef Stig Simonsen ved Sydøstjyllands Politi til TV SYD.
  Fyrværkeriet blev fundet søndag eftermiddag, og det blev bragt væk af hærens ammunitionsrydningstjeneste, EOD.
  - Det er professionelt fyrværkeri, som ikke er ulovligt at bruge for almindelige borgere - bortset fra kanonslagene - de må kun affyres af fyrværkere. Men det er altså ulovligt at opbevare så store mængder fyrværkeri og dermed krudt for almindelige mennesker uden, at man har de nødvendige tilladelser og sikkerheden dermed er i orden, siger vagtchefen.
  Vagtchef Stig Simonsen vil ikke oplyse, hvordan politiet opdagede lageret, og hvem der bor på gården:
  - Vedkommende er nu sigtet i sagen, så der kommer der et retsligt efterspil. Men jeg vil meget gerne opfordre til, at man ikke køber fyrværkeri uautoriserede steder.
  Hærens ammunitionsrydningstjeneste har fjernet .
  